ജി.എം. കൊതുക്

ജനിതകമായി പരിവർത്തനം ചെയ്യപ്പെട്ട കൊതുക് എന്നാണു ജി എം ( genetically  modified ) കൊതുക് എന്നതുകൊണ്ട്‌ അർത്ഥമാക്കുന്നത്.   ഡെങ്കിപ്പനിയ്ക്കെതിരെ ബ്രസീലിൽ ഇത്തരം കൊതുകുകളെ പരീക്ഷണാടിസ്ഥാനത്തിൽ ഉപയോഗിക്കുകയുണ്ടായിhttp://www.nature.com/news/brazil-tests-gm-mosquitoes-to-fight-dengue-1.10426. ഡെങ്കിപ്പനി  പരത്തുന്നത് ഈഡിസ് ജനുസ്സിൽപ്പെട്ട പെൺ കൊതുകുകളാണ്.  ഇതിൽ പ്രധാന ഇനമായ ഈഡിസ് ഈജിപ്തി കൊതുകുകളെ ജനിതകമായി പരിവർത്തനം ചെയ്തു അവയുടെ ലാർവ ദശയുടെ ദൈർഘ്യം കുറച്ചു , ലാർവ ദശയിൽത്തന്നെ അവയെ ഇല്ലായ്മ   ചെയ്യാനാണ്  മലേഷ്യയിലെ  കീടശാസ്ത്രഞ്ജർ  ശ്രമിക്കുന്നത്. അടുത്ത തലമുറ കൊതുകുകൾ ഉണ്ടാകാതെ അവയ്ക്ക് വംശനാശം സംഭവിക്കുമെന്നാണ് ഗവേഷകരുടെ കണക്കു കൂട്ടൽ.  ഇത്തരത്തിലുള്ള  2000 -3000 കൊതുകുകളെ സൃഷ്ട്ടിച്ചു പ്രകൃതിയിലേക്ക് വിട്ടാണ്  മലേഷ്യയിലെ രണ്ടു സംസ്ഥാനങ്ങളിൽ ഈ  പരീക്ഷണം  2010 അവസാനത്തോടെ നടത്തുന്നത്. ഇത്തരത്തിലുള്ള ഏഷ്യയിലെ ആദ്യത്തെ പരീക്ഷണം ആണിത് .  മനുഷ്യരിലും മൃഗങ്ങളിലും മരുന്നായി ഉപയോഗിക്കുന്ന ടെട്രാസൈക്ലിൻ  എന്ന ആന്റി  ബയോട്ടിക്സ്  അംശം പ്രകൃതിയിൽ ഉണ്ടെങ്കിൽ ഈ സംരംഭം വിജയിക്കില്ല എന്നാണ് വിമർശകർ പറയുന്നത്.

അവലംബം

AFP report -- ഹിന്ദു ദിനപത്രം, 2010  ഒക്ടോബർ 11

Category:ജൈവസാങ്കേതികവിദ്യ